# Zvonimir Deranja

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Zvonimir Deranja
 |
| --- |
| Osobne informacije
 |
| Puno ime
 | Zvonimir Deranja
 |
| Nadimak
 | Popaj
 |
| Rođenje
 | 22. rujna 1979. Dubrovnik, Hrvatska
 |
| Visina
 | 173 cm
 |
| Pozicija
 | napadač
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1996. - 2004. 2004. - 2005. 2005. - 2006. 2006. - 2008. 2008. - 2010. 2010.
 | HNK Hajduk Split Le Mans HNK Hajduk Split Libourne Royal Excelsior RNK Split
 | 0126 00(52) 0016 000(4) 0008 000(1) 0039 00(18) 0005 000(1) 0008 000(0)
 |
| Reprezentacija
 |
| 1995. - 1996. 1996. - 1998. 1998. - 2001.
 | Hrvatska do 17 Hrvatska do 19 Hrvatska do 21
 | 0007 000(3) 0012 000(3) 0017 000(9)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Zvonimir Deranja** (Dubrovnik, 22. rujna 1979.), bivši hrvatski nogometaš.

Nogometnom se počeo baviti u lokalnim klubovima Slavenu iz Grude, Konavle,te vrlo kratko u dubrovačkom GOŠK-u. Nakon što su ga zamijetili skauti Hajduka prešao je u oml. školu splitskog kluba. Popularni *"Popaj"* krenuo je sa seniorskom karijerom sezone 1996./97., probijajući se kao junior polako do svog mjesta u momčadi, koje je dobio dvije godine nakon toga. Za Hajduk je nastupio ukupno **276** puta i zadao **105** golova, od čega 66 u službenim utakmicama i 39 u prijateljskim.

 Sezone 98./99. zabilježio je 25 nastupa i 15 pogodaka čime je bio najbolji strijelac momčadi, i drugi u ligi iza Šibenikova Joška Popovića. U to vrijeme vrlo je dobrim igrama u mladoj reprezentaciji privlačio veliku pažnju na sebe, te su mu mnogi proricali veliku karijeru, a posebno se isticao vrlo lijepim pogotcima, među kojima se najviše pamte oni škaricama. 2001. osvojio je naslov prvaka države, međutim svo to vrijeme igre mu se nisu očekivano poboljšavale s obzirom na neosporan talent. S vremenom je počeo igrački stagnirati, poziv za reprezentativnu A-vrstu nije dobio, a kulminiralo je sezone 03./04. kada je zabilježio tek 6 nastupa za momčad, igrajući kao rezerva Krpanu, Turkoviću i Buli.

Nakon te, šampionske, sezone uputio se prema francuskom Le Mansu. Tamo se nije uspio probiti do prve momčadi postigavši 4 gola u 4 puta više utakmica ( polovica sezone ), pa se u rujnu naredne sezone nakon raskida ugovora, na inzistiranje pristiglog trenera Ivana Gudelja, vratio u matični klub. Međutim, uklopio se u sivilo Hajduka te sezone postigavši tek jedan gol, u prvoj utakmici nakon povratka. Svoj povrataka kasnije je prozvao najvećom greškom u životu, s obzirom da su ga se u klubu na ljeto "riješili" bez objašnjenja.

Nakon raskida ugovora, Deranja se zaputio prema francuskom drugoligašu Libourneu, gdje trenutno redovito igra i postiže pogotke, s nadom u možebitni transfer u nešto bolji klub. Od 1. veljače 2008. godine Zvone je iz Libournea prešao u redove belgijskog prvoligaša Royal Excelsior iz Mouscrona za koje je već u svom prvom nastupu postigao i svoj prvi gol. U ljeto 2010. je prešao u redove RNK Splita. Nakon samo par nastupa u prvoj momčadi, i to ulazaka sa klupe, u zimskoj pauzi raskinuo je ugovor sa RNK Splitom i trenutno je u statusu nogometaša bez angažmana.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 137 | 53
 |
| Kup | 27 | 10
 |
| Superkup | 0 | 0
 |
| Međunarodne | 17 | 3
 |
| Splitski podsavez | 0 | 0
 |
| **Ukupno** | **181** | **66**
 |
| Prijateljske | 95 | 39
 |
| Sveukupno | **276** | **105** |

Prvi službeni nastup za Hajduk (zamjena Vedranu Madžaru) je utakmica protiv Istre 8. prosinca 1996., koju je Hajduk dobio sa **0:1** u Puli zgoditkom Čeke. Čak 10 golova dao je na utakmicama za kup i 3 na europskim natjecanjima

## Reference